A4-0066/99

Ψήφισμα σχετικά με την ανακοίνωση της Επιτροπής για την "ενισχυμένη εταιρική σχέση ΕΕ-Ινδίας¨ (COM(96)0275- C4-0407/96)

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπή (COM(96)0275 - C4-0407/96),

- έχοντας υπόψη τα συμπεράσματα του Συμβουλίου της 6ης Δεκεμβρίου 1996 που υιοθετούσε τις συστάσεις της Επιτροπής σχετικά με την ενισχυμένη εταιρική σχέση ΕΕ-Ινδίας,

- έχοντας υπόψη τη δήλωση της Ευρωπαϊκής Ένωσης της 25ης Μαϊου 1998 σχετικά με τις πυρηνικές δοκιμές της Ινδίας ((Δήλωση της 2097ης συνεδρίασης του Συμβουλίου - Γενικών Υποθέσεων της 25ης Μαϊου 1998. )) και τηδήλωση της Ευρωπαϊκής Ένωσης της 9ης Ιουνίου 1998 σχετικά με τις πυρηνικές δοκιμές της Ινδίας και του Πακιστάν ((Δήλωση της 2104ης συνεδρίασης του Συμβουλίου - Γενικών Υποθέσεων της 8 -9 Ιουνίου 1998. )),

- έχοντας υπόψη την κοινή θέση σχετικά με τη συμβολή της ΕΕ στην προαγωγή της μη διάδοσης και της οικοδόμησης εμπιστοσύνης στην περιοχή της νοτιας Ασίας, που ενέκρινε το Συμβούλιο στις 26 Οκτωβρίου 1998 ((ΕΕ L 290 της 29.10.1998, σελ. 1.)),

- έχοντας υπόψη το ψήφισμά του της 14ης Ιουνίου 1995 σχετικά με την ανακοίνωση της Επιτροπής "προς μια νέα στρατηγική στην Ασία¨, ((ΕΕ C 166 της 3.7.1995, σελ. 64.))

- έχοντας υπόψη το ψήφισμά του της 16ης Μαϊου 1997 σχετικά με την ανακοίνωση της Επιτροπής "στρατηγική συνεργασίας Ευρώπης-Ασίαςστον ενεργειακό τομέα¨ ((ΕΕ C 167 της 2.6.1997, σελ. 234.)),

- έχοντας υπόψη το ψήφισμά του της 28ης Μαϊου 1998 σχετικά με τον "ρόλο της Ένωσης στον κόσμο: εφαρμογή της ΚΕΠΠΑ¨ ((ΕΕ C 195 της 22.6.1998, σελ. 35.)),

- έχοντας υπόψη το κοινό ψήφισμα της 18ης Ιουνίου 1998 σχετικά με τις πυρηνικές δοκιμές της Ινδία και του Πακιστάν ((ΕΕ C 210 της 6.7.1998, σελ. 205.)),

- έχοντας υπόψη το ψήφισμά του της 19ης Νοεμβρίου 1998 σχετικά με τη σύμπραξη για μια νέα ατζέντα για τον πυρηνικό αφοπλισμό ((ΣΠ της ημερομηνίας αυτής, Μέρος ΙΙ, σημείο 5. )),

- έχοντας υπόψη το ψήφισμά του, της 11ης Φεβρουαρίου 1999, σχετικά με τη θρησκευτική ελευθερία ((Πρακτικά της συνεδρίασης, Μέρος ΙΙ, Σημείο 10(γ).)),

- έχοντας υπόψη την έκθεση της Επιτροπή Εξωτερικών Υποθέσεων, Ασφάλειας και Αμυντικής Πολιτικής και τις γνωμοδοτήσεις της Επιτροπής Εξωτερικών Οικονομικών Σχέσεων και της Επιτροπής Ανάπτυξης και Συνεργασίας(A4-0066/99),

Α. λαμβάνοντας υπόψη ότι η Ινδία και τα ευρωπαϊκά θεσμικά όργανα έχουν από το 1962 αποκαταστήσει σχέσεις που βασίζονταν σε κοινή δέσμευση σε σχέση με τις δημοκρατικές αρχές,

B. λαμβάνοντας υπόψη ότι η Ινδία από την εποχή που απέκτησε την ανεξαρτησία της συγκαταλέγεται μεταξύ των ελαχίστων δημοκρατικών χωρών της περιοχής,

Γ. εκτιμώντας ότι η Ινδία αποτελεί σημαντικότατο παράγοντα σταθερότητας και ενθάρρυνσης της δημοκρατικής ανάπτυξης για το σύνολο της ασιατικής ηπείρου,

Δ. λαμβάνοντας υπόψη ότι το 52% του πληθυσμού εξακολουθεί να ζει με ετήσιο εισόδημα κάτω από 81 δολάρια, και ότι μόνο 69% των ανδρών και 43% των γυναικών είναι εγγράμματοι ενώ η προσδοκία ζωής βρίσκεται κάτω των 60 ετών, και τούτο παρά την πολιτική βούληση των διαδοχικών ινδικών κυβερνήσεων να εξαλείψουν την απόλυτη φτώχεια,

Ε. αναγνωρίζοντας ότι η φτώχεια αποτελεί βασική αιτία αναλφαβητισμού και χαμηλών προδιαγραφών στον τομέα της υγείας,

ΣΤ. τονίζοντας εντούτοις την τεράστια οικονομική πρόοδο της Ινδίας τα τελευταία χρόνια, το σταδιακό και μεγάλο άνοιγμα της αγοράς της και τις σημαντικές βελτιώσεις του επιπέδου ζωής του πληθυσμού της,

Ζ. λαμβάνοντας υπόψη την ανάγκη η Ευρωπαϊκή Ένωση να παγιώσει την παρουσία της και να αναπτύξει τους δεσμούς με την Ασία τόσο στο οικονομικό όσο και στο εμπορικό επίπεδο, και πιο συγκεκριμένα στην Ινδική Χερσόνησο, και λόγω του ζωτικού στρατηγικού συμφέροντος της ΕΕ να διατηρεί ειρηνικές σχέσεις στο εκ παραδόσεως εξαιρετικά τεταμένο τρίγωνο των σχέσεων μεταξύ Ινδίας, Πακιστάν και Κίνας,

Η. λαμβάνοντας υπόψη το έργο που έχει ήδη επιτελεσθεί στο πλαίσιο οργανισμών όπως η ANASE, SAARC, και η ASEM,

Θ. λαμβάνοντας υπόψη την ανάγκη ποιοτικού άλματος στις σχέσεις της Ένωσης με τις τρίτες χώρες, που προσανατολίστηκε στις εταιρικές σχέσεις που χαρακτηρίζονται από συνεχείς διαβουλεύσεις σε θέματα γενικής στρατηγικής στον τομέα της πολιτικής, της ασφάλειας, της οικονομίας και του περιβάλλοντος,

Ι. υπενθυμίζοντας ότι η συνεργασία μεταξύ ΕΕ και Ινδίας, που είναι μια από τις παλαιότερες, χαρακτηρίζεται από συνεχή πρόοδο που υπογραμμίστηκε με τρεις συμφωνίες, εκ των οποίων η τελευταία, που ετέθη σε ισχύ το 1994, χρειαζόταν ήδη επικαιροποίηση λαμβάνοντας υπόψη τις μείζονες προκλήσεις που αντιμετώπιζαν τα συμβαλλόμενα μέρη,

ΙΑ. εκτιμώντας ότι η Ινδία διαδραματίζει ολοένα και πιο σημαντικό ρόλο ως εταίρος της ΕΕ, και μέσω της παρουσίας της στην Ομάδα των 77, σε πολλά και πολυμερή και παγκόσμια διαβουλευτικά κέντρα όπως είναι η ΠΟΕ και τα ΗΕ (π.χ. για τις κλιματικές αλλαγές),

ΙΒ. υπενθυμίζοντας ότι τα τρέχοντα μεταρρυθμιστικά προγράμματα διευκόλυναν τις διαδοχικές ινδικές κυβερνήσεις μαζί με τη σταθερότητα και τις οικονομικές προϋποθέσεις πλαίσιο να αναπτύξουν την εταιρική σχέση, παρά την οικονομική κρίση στις γειτονικές χώρες,

ΙΓ. υπενθυμίζοντας τις δεσμεύσεις που ανέλαβε η Ινδία στο πλαίσιο του γύρου της Ουρουγουάης και της ΠΟΕ, στον τομέα του εξωτερικού εμπορίου,

ΙΔ. υπογραμμίζοντας τη βούληση της Ένωσης να παράσχει στην Ινδία την αναγκαία τεχνική βοήθεια για τη συνέχιση των αναδιαρθρώσεων και των μεταρρυθμίσεων στον τομέα των χρηματοπιστωτικών και ασφαλιστικών υπηρεσιών, της πνευματικής ιδιοκτησίας και των δασμών, με σκοπό να μπορέσουν να εκπληρωθούν οι υποχρεώσεις που απορρέουν από την ΠΟΕ, ως τμήμα μιας ισόρροπης δέσμης μέτρων αμοιβαίου συμφέροντος για την ΕΕ για την Ινδία στο πλαίσιο του επόμενου γύρου διαπραγματεύσεων της Παγκόσμιας Οργάνωσης Εμπορίου, συγκεκριμένα στους τομείς της γεωργοκτηνοτροφίας, της πρόσβασης στην αγορά και του περιβάλλοντος,

ΙΕ. επισημαίνοντας ότι η ινδική οικονομία και το τραπεζικό της σύστημα αντιπαρήλθαν την κρίση της Νοτιοανατολικής Ασίας πολύ αποτελεσματικότερα απ´ ό,τι άλλες χώρες της περιοχής,

ΙΣΤ. ανησυχώντας βαθύτατα για όλες τις πράξεις, τα επεισόδια ή τις νομοθετικές προτάσεις που φαίνεται να καταπατούν τα δικαιώματα των θρησκευτικών, φυλετικών ή εθνοτικών μειονοτήτων και προκαλούν εντάσεις και βιαιοπραγίες,

ΙΖ. χαιρετίζοντας τις πρόσφατες συνομιλίες μεταξύ των ηγετών της Ινδίας και του Πακιστάν,

ΙΗ. λαμβάνοντας γνώση της προόδου που σημείωσαν το Συμβούλιο και η Επιτροπή στον τομέα της εντατικοποίησης της συνεργασίας πριν από τις πυρηνικές δοκιμές της Ινδίας, εδώ και ένα χρόνο, ιδίως με τις επαφές μεταξύ της Τρόικας και της Ινδίας, στο πλαίσιο της Μεικτής Επιτροπής ΕΕ-Ινδίας και σε επίπεδο ειδικών ομάδων εργασίας,

ΙΘ. έχοντας υπόψη το κοινό ανακοινωθέν τύπου που εκδόθηκε ύστερα από την Υπουργική Συνάντηση Τρόϊκα ΕΕ/Ινδίων στις 13 Νοεμβρίου 1998 στο Νέο Δελχί, στο οποίο η ΕΕ χαιρετίζει τη δήλωση του Ινδού πρωθυπουργού Vajpayee κατά τη διάρκεια της 53ης Γενικής Συνέλευσης του ΟΗΕ σχετικά με τον αφοπλισμό και τη σύναψη γενικής συμφωνίας διακοπής των δοκιμών πυρηνικών όπλων (CTBT) και υπενθυμίζει την πρόοδο των εξελίξεων ύστερα από τις ινδικές πυρηνικές δοκιμές τον Μάιο του 1998,

Κ. εκφράζοντας ωστόσο τη λύπη του για το γεγονός ότι, η κοινή δράση εξακολουθεί να αποτελεί τον φτωχό συγγενή των διμερών σχέσεων που τα κράτη μέλη αναπτύσσουν ανεξάρτητα και επιθυμώντας ανεπιφύλακτα την ενίσχυση της εταιρικής σχέσης μεταξύ της ΕΕ και της Ινδίας,

ΚΑ. εκφράζοντας, κατά συνέπεια, την ικανοποίησή του για την εκ μέρους της Επιτροπής δημοσίευση απολογισμού των διμερών δράσεων και ελπίζοντας ότι τα κράτη μέλη θα αναλάβουν, με βάση, μεταξύ άλλων κι αυτή την έκθεση, να ενισχύσουν σημαντικά τη συνοχή των δράσεων αυτών προς την Ινδία, και καλώντας τα να αποδώσουν προτεραιότητα σε κοινά προγράμματα έρευνας και ανάπτυξης, κοινά προγράμματα τεχνολογικών εφαρμογών (κυρίως στους τομείς του περιβάλλοντος και των ανανεώσιμων πηγών ενέργειας) και στην κοινή ανάπτυξη τεχνικών και επαγγελματικών δυνατοτήτων, ιδίως προς όφελος των αναπτυσσόμενων και νεοεμφανιζόμενων οικονομιών,

ΚΒ. φρονώντας ότι η καθιέρωση εντατικού διαλόγου μεταξύ ινδικών και ευρωπαϊκών "δεξαμενών σκέψης¨ θα διευκολύνει τον εντοπισμό σημαντικών θεμάτων και πολιτικών επιλογών και, κατά συνέπεια, ο διάλογος αυτός πρέπει να παροτρυνθεί G εκτιμά ότι πρέπει να δοθεί νέα ονομασία στο κονδύλι του προϋπολογισμού που αφορά την οικονομική συνεργασία με τις αναπτυσσόμενες χώρες της Ασίας (B7-301), ούτως ώστε να παρέχει σαφώς στην ΕΕ τη νομική βάση για να παρέχει χρηματοοικονομική βοήθεια για τον διάλογο αυτό, περιλαμβάνοντας ιδίως σεμινάρια για την ασφάλεια, όταν αυτό κρίνεται σκόπιμο,

ΚΓ. θεωρώντας ότι πρέπει να δημιουργηθεί στο πλαίσιο της αντιπροσωπείας της Ευρωπαϊκής Επιτροπής στο Νέο Δελχί μία μονάδα Τύπου και πληροφοριών,

ΕΕ/Ινδία: Θεσμικές διμερείς σχέσεις

1. θεωρεί ότι υπάρχει σημαντικό δυναμικό για μια ευρεία διμερή συνεργασία μεταξύ Ευρωπαϊκής Ένωσης και Ινδίας, δεδομένων των δημοκρατικών αξιών της Ινδίας, του πολιτιστικού πλουραλισμού και του εύρωστου επιχειρηματικού πνεύματος που στηρίζονται σε ελεύθερες εκλογές, σε ανεξάρτητη δικαιοσύνη, ελεύθερο εθνικό και περιφερειακό τύπο, δραστήριες ΜΚΟ καθώς και μια ανοικτή και διαφανή κοινωνική διάρθρωση, και ζητεί να θεσμοθετηθεί συνολικός διάλογος που να καλύπτει όλες τις πτυχές των διμερών σχέσεων, συμπεριλαμβανομένων και των ζητημάτων που άπτονται της μη διάδοσης των πυρηνικών όπλων[semigr ]

2. θεωρεί συνεπώς ότι η Ινδία πρέπει να γίνει προνομιακός εταίρος της Ευρωπαϊκής Ένωσης και των κρατών μελών της, τόσο από πολιτική όσο και από οικονομική άποψη,

3. καλεί συνεπώς την Ένωση να θέσει ως προτεραιότητα της κοινής εξωτερικής πολιτικής και πολιτικής ασφάλειας τη βελτίωση των πολιτικών και οικονομικών σχέσεων με την Ινδία,

4. επισημαίνει ότι η Συμφωνία ενισχυμένης εταιρικής σχέσης ΕΕ-Ινδίας ανήκει στη νέα αυτή γενιά συμφωνιών που προσπαθούν να επαναπροσδιορίσουν την εξωτερική δράση της Ευρωπαϊκής Ένωσης, δίνοντάς της εντονότερη ταυτότητα και πολιτική συνοχή G

5. επισημαίνει ότι, κατά την υλοποίηση της Συμφωνίας, ο ρόλος της Επιτροπής είναι τόσο πολιτικής όσο και οικονομικής φύσεως και ότι συνίσταται στην ενθάρρυνση της εξωτερικής δράσης της Ένωσης γιατί, διαφορετικά, η επίδραση αυτή θα περιοριστεί G

6. ζητεί από την Επιτροπή να ενισχύσει ευρέως το προσωπικό και τα οικονομικά μέσα της αντιπροσωπείας της στο Νέο Δελχί,

7. καλεί, κατά συνέπεια, τα κράτη μέλη να περιλάβουν και την Επιτροπή στο διμερή διάλογο που πραγματοποιούν επί τόπου με τις ινδικές αρχές, μια πρακτική που εγκαινιάστηκε από ορισμένες βόρειες χώρες και τις χώρες της Benelux G

8. καλεί το Συμβούλιο και την Επιτροπή να προτείνουν στην ινδική κυβέρνηση την ετήσια διεξαγωγή ευρω-ινδικής διάσκεψης κορυφής[semigr ]

9. αναγνωρίζει ότι ο διάλογος με τα κοινοβούλια της Νότιας Ασίας, μεταξύ των οποίων και με το ινδικό, αποτελεί απαραίτητο συμπληρωματικό στοιχείο σε μια πραγματική εταιρική σχέση στην οποία το Ευρωπαϊκό Κοινοβούλιο πρέπει να παίξει ενεργό ρόλο, και προς το παρόν δεν έχει επαρκείς πόρους για να το πράξει αποτελεσματικά[semigr ]

10. καλεί το Συμβούλιο να συνδράμει τις προσπάθειες της Ινδίας να συνεχίσει τον διάλογο με την ANASE, καθώς και στο πλαίσιο του Περιφερειακού Φόρουμ της ANASE G ζητεί επίσης από το Συμβούλιο και την Επιτροπή να διευκολύνουν την Ινδία να συμμετάσχει στη διαδικασία της ASEM, που, ασφαλώς, θα επωφεληθεί από το βάρος της μεγαλύτερης Δημοκρατίας της Ασίας και από το εργατικό δυναμικό[semigr ]

Οι επιπτώσεις των πυρηνικών δοκιμών και η συνεργασία στην περιοχή

11. αναγνωρίζει ότι η Ινδία αντιμετωπίζει σοβαρά προβλήματα ασφάλειας, ειδικότερα λόγω της γειτνίασής της με την Λαϊκή Δημοκρατία της Κίνας, χώρα που δεν γνωρίζει ούτε δημοκρατία ούτε αρχές κράτους δικαίου και που είναι εξοπλισμένη με ένα εκτεταμένο πυρηνικό οπλοστάσιο,

12. καταδικάζει και πάλι τις πυρηνικές δοκιμές της Ινδίας, καθώς και αυτές που πραγματοποίησε εν συνεχεία το Πακιστάν, τον Μάϊο του 1998 και εκφράζει τη λύπη του για τις σοβαρές ζημιές που προξένησαν οι δοκιμές αυτές τόσο στην περιφερειακή σταθερότητα όσο και στις συνολικές προσπάθειες για τη μη διασπορά των πυρηνικών όπλων G

13. επισημαίνει ότι οι δοκιμές σηματοδοτούν την απομάκρυνση της Ινδίας από την πολιτική που ακολουθούσε κατά το παρελθόν όταν απέφευγε να ασκεί την πυρηνική της επιλογή και, αφετέρου, είναι πεπεισμένο ότι η Ινδία μπορεί να αποκομίσει σημαντικά οφέλη στον τομέα της σαφάλειας και της οικονομίας αν αναπροσανατολίσει την πολιτική της προς την κατεύθυνση της συνειδητής επιδίωξης της περιφερειακής ύφεσης, την ενίσχυση της οικονομικής και ευρύτερης συνεργασίας σε περιφερειακό αλλά και παγκόσμιο επίπεδο και την ένταξή της στο καθεστώς της μη διασποράς των πυρηνικών όπλων G

14. καλεί την Ινδία να υπογράψει και να κυρώσει τη Συνθήκη για τη Γενική Απαγόρευση των Δοκιμών (CTBT) και τη Συνθήκη Μη Διασποράς των Πυρηνικών Όπλων (NPT), να υποστηρίξει και να συμβάλει ενεργά στις διαπραγματεύσεις για τη σύναψη μιας Συνθήκης για τη Μείωση της Παραγωγής Σχάσιμων Υλικών (FMCT) και να απαγορεύσει την εξαγωγή από την Ινδία σε άλλες χώρες υλικού, εξοπλισμού και τεχνολογίας που μπορεί να χρησιμοποιηθεί για την παραγωγή όπλων μαζικής καταστροφής G

15. καλεί την ινδική κυβέρνηση να δεσμευθεί να μην προβαίνει σε συναρμολόγηση, περαιτέρω ανάπτυξη, δοκιμή πυρηνικών όπλων εάν επιθυμεί πράγματι να δει τις πέντε πυρηνικές δυνάμεις όπως ορίζονται από τη Συνθήκη Μη Διασποράς των Όπλων να ξεκινούν σοβαρές διαπραγματεύσεις για την εκπλήρωση της δέσμευσης που έλαβαν στο πλαίσιο της Συνθήκης αυτής το 1995 για τη βαθμιαία εξάλειψη όλων των πυρηνικών όπλων[semigr ]

16. φρονεί ότι η ανάπτυξη της εταιρικής σχέσης ΕΕ-Ινδίας, θα εξαρτηθεί από τις επιλογές της Ινδίας όσον αφορά τον πυρηνικό αφοπλισμό και τη συμμόρφωση της Ινδίας με τη Συνθήκη Μη Διασποράς των Πυρηνικών Όπλων[semigr ]

17. αναγνωρίζει ότι είναι απαραίτητο όλα τα κράτη να προσχωρήσουν στις κομβικής σημασίας συνθήκες που καθιερώνουν το διεθνές καθεστώς της μη διασποράς πυρηνικών όπλων και να διασφαλίσουν την αποτελεσματικής εφαρμογή τους G θεωρεί θεμιτή την έκκληση της Ινδίας προς τις χώρες που διαθέτουν πυρηνικά όπλα να διαπραγματευθούν την πλήρη κατάργηση του πυρηνικού τους οπλοστασίου και υπενθυμίζει ότι οι χώρες που διαθέτουν πυρηνικά όπλα έχουν δεσμευθεί, με βάση το άρθρο VI της ΣΜΔ, να ξεκινήσουν διαπραγματεύσεις για τον πυρηνικό αφοπλισμό, με απώτερο στόχο την απαλλαγή του κόσμου από τα πυρηνικά όπλα[semigr ] τονίζει, ωστόσο, ότι οι δεσμεύσεις αυτές θα μπορούσαν να υπονομευθούν από την Ινδία και το Πακιστάν εάν συνεχίσουν να αρνούνται την προσχώρησή τους στη ΣΜΔ[semigr ]

18. θεωρεί ότι μια πραγματική σταθερότητα και ασφάλεια στην περιοχή είναι ανέφικτες επί τη βάσει της πυρηνικής αποτροπής και ότι προϋποθέτουν πως ο σημερινός ανταγωνισμός των εξοπλισμών πρέπει να σταματήσει, ότι πρέπει να ληφθεί μια σειρά μέτρων οικοδόμησης εμπιστοσύνης, και από την Κίνα, της οποίας η πολιτική σε θέματα πυρηνικών εξοπλισμών είναι ιδιαίτερα ανησυχητική, και τέλος ότι τόσο η Ινδία όσο και το Πακιστάν καθώς και η Κίνα πρέπει να αναλάβουν συγκεκριμένες δεσμεύσεις για να απομακρυνθεί κάθε δυνητική πυρηνική απειλή στην περιοχή, και να επιτρέψουν την επαλήθευση της εφαρμογής αυτών των δεσμεύσεών τους[semigr ]

19. εκφράζει τη λύπη του για το γεγονός ότι η Ινδία δεν υπέγραψε τη Σύμβαση της Οττάβα για την απαγόρευση των ναρκών κατά προσώπων G

20. υπενθυμίζει τις δυσκολίες που αντιμετωπίζουν οι σχέσεις της κεντρικής κυβέρνησης της Ινδίας με το Κράτος του Κασμίρ, και ζητεί να υλοποιηθεί η μερική αυτονομία που προβλέπει το άρθρο 370 του ινδικού Συντάγματος και να γίνουν σεβαστά τα ανθρώπινα δικαιώματα στη περιοχή G

21. χαιρετίζει θερμά και υποστηρίζει τις πρόσφατες πρωτοβουλίες των πρωθυπουργών της Ινδίας και του Πακιστάν και ιδιαίτερα τη διακήρυξη της Λαχώρης, της 21ης Φεβρουαρίου 1999, για την οικοδόμηση κλίματος ασφάλειας και αμοιβαίας εμπιστοσύνης στη Νότια Ασία και την καθιέρωση ενός πολυεπίπεδου διμερούς διαλόγου για την αντιμετώπιση των προβλημάτων που απασχολούν τις δύο χώρες, περιλαμβανομένου και εκείνου που αφορά το Γιαμμού και Κασμίρ[semigr ]

22. υπογραμμίζει ότι είναι σημαντικό τα δύο μέρη να συνεχίσουν τον διάλογο για τον αφοπλισμό, τη διατήρηση της ειρήνης και τον περιορισμό της διασποράς πυρηνικών, χημικών και βιολογικών όπλων και επισημαίνει τις ενέργειες εκ μέρους της ινδικής κυβέρνησης για την αποκατάσταση της εμπιστοσύνης στην περιοχή, ιδιαίτερα δε τη δέσμευσή της να μη χρησιμοποιήσει πρώτη πυρηνικά όπλα και την απόφασή της να συμμετάσχει στις διαπραγματεύσεις για τη Συνθήκη Περιορισμού των Σχασίμων Υλικών (FMCT) και να εφαρμόζει αυστηρούς ελέγχους στις εξαγωγές πυρηνικής τεχνολογίας και υλικών[semigr ]

23. συγχαίρει τις ινδικές αρχές για την πολιτική τους όσον αφορά την υποδοχή των Θιβετιανών προσφύγων κατά τη διάρκεια των παρελθόντων 40 ετών[semigr ]

24. παροτρύνει την Ινδία να συνεχίσει τον διάλογο που έχει δρομολογηθεί με το Πακιστάν και χαιρετίζει τις προσπάθειες της Ινδίας να ενισχύσει την περιφερειακή συνεργασία μεταξύ των κρατών μελών της SAARC, και ιδίως τις προσπάθειες της για την προώθηση της νοτιοασιατικής ζώνης ελεύθερου εμπορίου, συμπεριλαμβανομένης και της σύμβασης περί ελευθέρου εμπορίου με τη Σρι Λάνκα[semigr ]

25. ενθαρρύνει την ινδική κυβέρνηση να συνεχίσει τις προσπάθειές της για μια ειρηνική και βιώσιμη λύση στο ζήτημα του Nagaland, εγγυώμενη στους πληθυσμούς των Naga την ευρύτερη δυνατή αυτονομία,

26. καλεί την Ινδία να πολλαπλασιάσει τις προσπάθειές της για την ανάπτυξη της περιφερειακής συνεργασίας (SAARC), της ζώνης ελεύθερου εμπορίου (SAFTA) και της ζώνης προτιμησιακού εμπορίου (SAPTA)[semigr ]

Περιβάλλον

27. καλεί τα δύο μέρη να συνεργαστούν για την επίτευξη των περιβαλλοντικών στόχων που τέθηκαν στη Διάσκεψη του Κυότο, ιδίως αυτούς που αφορούν τη μείωση των εκπομπών των αερίων που συμβάλλουν στο φαινόμενο του θερμοκηπίου, καθώς και τα προγράμματα που στοχεύουν στη διατήρηση της βιοποικιλότητας G

28. καλεί την Επιτροπή να αναζητήσει τρόπους για να βοηθήσει την Ινδία να αντιμετωπίσει την ατμοσφαιρική ρύπανση σε αστικές περιοχές[semigr ]

29. στο πλαίσιο της προστασίας της βιολογικής πολυμορφίας και των αυτόχθονων πόρων, επικρίνει την κατάχρηση ινδικών φυτών, σπόρων και δημητριακών όπως είναι το ρύζι Basmati και προϊόντων του δέντρου Azadirachta indica τα οποία εν συνεχεία μεταλλάσσονται και κατοχυρώνονται ως αποκλειστικότητες σε συστήματα αποκλειστικότητας προϊόντων των βορείων χωρών χωρίς τη συμμετοχή και τη συναίνεση ή την καταβολή δικαιωμάτων στους παραγωγούς του τόπου απ´ όπου προέρχονται τα προϊόντα αυτά[semigr ]

30. καλεί την ινδική κυβέρνηση να εντείνει τις προσπάθειές της για την προάσπιση των δικαιωμάτων των πολιτών της στα προϊόντα της εθνικής γης τους[semigr ]

31. ζητεί από την Επιτροπή και την Ινδία να προωθήσουν τον διάλογο για τις κοινωνικές και περιβαλλοντικές πτυχές του εμπορίου στο πλαίσιο του ΠΟΕ και να συμπεριλάβουν στον διάλογο αυτό και το Κοινοβούλιο[semigr ]

Δημοκρατία και ανθρώπινα δικαιώματα

32. καλεί το Συμβούλιο να συμπεριλάβει σε όλες τις διμερείς και πολυμερείς σχέσεις της το διάλογο για τα ανθρώπινα δικαιώματα καθώς και μια συνεργασία με στόχο την πλαισίωση των προσπαθειών της Ινδίας στον τομέα αυτόν[semigr ]

33. εκφράζει τη λύπη του για το γεγονός ότι, παρά τη δημοκρατικότητα του ινδικού κράτους το Σύνταγμα του οποίου εγγυάται τον σεβασμό των ανθρωπίνων δικαιωμάτων, και παρά τους νόμους εφαρμογής και τις διεθνείς συμβάσεις που έχει κυρώσει, υφίστανται ανησυχητικές τριβές μεταξύ θρησκειών, φύλων και εθνοτικών ομάδων και καλεί τις αρχές και όλα τα εμπλεκόμενα μέρη να απόσχουν από πράξεις που μπορούν να πυροδοτήσουν τους φανατισμούς ή να οδηγήσουν σε πράξεις βίας, και να συστρατευθούν για τον πλήρη σεβασμό των δικαιωμάτων και των πεποιθήσεων όλων των άλλων κοινοτήτων[semigr ]

34. ενθαρρύνει την Ινδία, αναγνωρίζοντας την ακλόνητη προσήλωσή της στη δημοκρατία, να προωθήσει ακόμη περισσότερο τις αρχές της δημοκρατίας και της ανεκτικότητας μεταξύ των πολιτών της[semigr ]

35. διαπιστώνει ότι κατά το παρελθόν έτος υπήρξε κλιμάκωση επιθέσεων κατά των χριστιανών εντός και γύρω από το Γκιουγαράτ[semigr ]

36. καλεί την Ινδία να καταβάλει κάθε προσπάθεια ώστε να υπερασπιστεί την ελευθερία της λατρείας και τη λειτουργία των θρησκευτικών θεσμών όλων των θρησκειών και δογμάτων[semigr ]

37. θεωρεί ότι τα προβλήματα που άπτονται της αστυνομικής βίας οφείλονται, σε μεγάλο βαθμό, στην θεσμική και νομική κληρονομιά που δεν έχει προσαρμοστεί στη σημερινή πραγματικότητα και που θα πρέπει να τύχουν άμεσων μεταρρυθμίσεων G

38. παροτρύνει την Ινδία να προχωρήσει στη σύσταση ενός ανεξάρτητου οργανισμού ελέγχου της αστυνομίας, καθώς και στην το ταχύτερο δυνατόν κύρωση της Σύμβασης για την εξάλειψη των βασανιστηρίων G

39. ενθαρρύνει τις ινδικές αρχές να επιβάλουν μορατόριουμ στις εκτελέσεις των θανατικών ποινών και παροτρύνει το κοινοβούλιο της Ινδίας να εντείνει τις προσπάθειές του προς την κατεύθυνση της οριστικής κατάργησης της εσχάτης των ποινών[semigr ]

40. καλεί την ινδική κυβέρνηση να υπογράψει το καταστατικό του Διεθνούς Ποινικού Δικαστηρίου, που εγκρίθηκε από την διπλωματική διάσκεψη της Ρώμης της 18ης Ιουλίου 1998,

41. ζητεί από το Συμβούλιο και την Επιτροπή να λάβουν τα ενδεδειγμένα μέτρα να διασφαλίσουν το σεβασμό των θεμελιωδών κοινωνικών κανόνων, ιδίως σε ό,τι αφορά την καταπολέμηση της εργασίας των ανηλίκων[semigr ]

42. επισημαίνει ότι σε ορισμένες περιοχές της Ινδίας έχουν ήδη επιτευχθεί υψηλά επίπεδα μόρφωσης, υγείας, προσδόκιμου επιβίωσης και γενικής ευημερίας και ζητεί μια συντονισμένη δράση για να εξαλειφθεί η φτώχεια και να βελτιωθούν σε ολόκληρη την Ινδία οι σχετικοί μέσοι όροι[semigr ]

43. εφιστά την προσοχή στις εκατοντάδες των εργατών αλιευτικών σκαφών που παραμένουν έγκλειστοι σε φυλακές χωρών της Νοτιοανατολικής Ασίας, μεταξύ των οποίων βρίσκονται πολλοί ινδοί πολίτες, λόγω του ότι παραβίασαν ναυτικά σύνορα που δεν ήταν σε θέση να γνωρίζουν και καλεί την Ινδία να αναλάβει ηγετικό ρόλο στις διαπραγματεύσεις με τις εμπλεκόμενες γειτονικές χώρες ώστε να αφεθούν ελεύθεροι όλοι οι αλιείς που κρατούνται λόγω παραβιάσεων που δεν έγιναν εκ προθέσεως, για να ακολουθηθεί μια πολιτική που να προστατεύει τα δικαιώματα των αλιέων και να τροποποιηθεί η πράξη περί αλιευτικών ζωνών των χωρών αυτών κατά τρόπο ώστε να συνάδει με τη Σύμβαση των Ηνωμένων Εθνών για το δίκαιο της θάλασσας[semigr ]

44. υπενθυμίζει ότι το δικαίωμα στην εκπαίδευση αποτελεί θεμελιώδες δικαίωμα, αναγνωρίζει τις εντατικές προσπάθειες των διαφόρων ινδικών κυβερνήσεων στον τομέα αυτόν και καλεί επίμονα τις αρμόδιες αρχές να φροντίσουν να καταστεί το θεμελιώδες αυτό δικαίωμα ύψιστη προτεραιότητα ώστε να εξαλειφθεί μια μέρα ο αναλφαβητισμός στην Ινδία[semigr ]

45. στηρίζει την έναρξη λειτουργίας σχολικών συγκροτημάτων που έχουν κατασκευαστεί και να διοικούνται με τη συνδρομή των τοπικών κοινοτήτων[semigr ]

46. ζητεί από την Επιτροπή να παροτρύνει, στο πλαίσιο εφαρμοζόμενων προγραμμάτων ή στο πλαίσιο νέων προγραμμάτων, την εγγραφή ινδών φοιτητών στα ευρωπαϊκά πανεπιστήμια[semigr ]

47. αναγνωρίζει τις σοβαρές προσπάθειες που κατέβαλε η ινδική κυβέρνηση για την εξάλειψη του φαινομένου της παιδικής εργασίας, αλλά επισημαίνει ότι οι πολιτικές και διοικητικές συγκυρίες σε επίπεδο βασικών οργανώσεων σε πολλές περιοχές έχουν ως αποτέλεσμα να μην τηρούνται οι νόμοι και το πρόβλημα να παραμένει ακέραιο[semigr ]

48. φρονεί ότι η Ευρωπαϊκή Ένωση μπορεί να διαδραματίσει σημαντικό ρόλο για την καταπολέμηση της εκμετάλλευσης των παιδιών, ιδίως βοηθώντας τις ινδικές αρχές να δημιουργήσουν μια διάρθρωση που θα εξασφαλίζει στους γονείς ένα ελάχιστο εισόδημα G

49. καλεί την ινδική κυβέρνηση να λάβει μέτρα για να αποτρέψει τον εξαναγκασμό στην πορνεία κοριτσιών από φτωχές αγροτικές περιοχές και από γεινονικές χώρες όπως για παράδειγμα από το Νεπάλ[semigr ]

50. καλεί την Επιτροπή να θεσπίσει έναν κώδικα συμπεριφοράς που θα αφορά όλες τις ευρωπαϊκές επιχειρήσεις που εγκαθίστανται σε χώρες όπως η Ινδία, με βάση τον οποίο, και με την καθιέρωση της κατάλληλης πριμοδότησης για τη χορήγηση της οποίας θα αποφαίνονται δεόντως ανεξάρτητοι ελεγκτές[semigr ]

51. εφιστά την προσοχή σε προειδοποιήσεις σύμφωνα με τις οποίες η ενθάρρυνση επενδύσεων ξένων κεφαλαίων τα τελευταία χρόνια, εκτός από τις περιπτώσεις που συνοδεύονται με ανάλογα νομοθετήματα στον τομέα του περιβάλλοντος και της εργασίας, δημιουργούν συνθήκες που μπορούν να προκαλέσουν καταστροφές αντίστοιχες με αυτές της Union Carbide στο Bhopal, που υπήρξε το σοβαρότερο βιομηχανικό ατύχημα στον κόσμο[semigr ]

52. καλεί την Επιτροπή να συνδράμει την ινδική κυβέρνηση όσο γίνεται περισσότερο στην προσπάθειά της να ανταποκριθεί στις πρακτικές και τις νομικές συνέπειες της καταστροφής του Bhopal που συνεχίζει να επηρεάζει σοβαρά την καθημερινή ζωή 150 χιλιάδων περίπου επιζησάντων[semigr ]

53. επισημαίνει ότι ο ισχύον τρόπος χρηματοδότησης της αναπτυξιακής βοήθειας δεν ανταποκρίνεται στις ανάγκες της διαφοροποίησης και των πολυετών προοπτικών, λαμβάνοντας υπόψη την περιορισμένη ικανότητα των τοπικών κοινωνιών να απορροφήσουν τα διαθέσιμα κονδύλια και την εξέλιξη των αναγκών τους και αποδίδοντας μεγαλύτερη σημασία στην προσέγγιση του κοινωνικού συνόλου[semigr ]

Άλλες πτυχές της εταιρικής σχέσης

54. φρονεί ότι η σχολική εκπαίδευση των κοριτσιών προσλαμβάνει ιδιαίτερη σημασία αφού τα γεγονότα δείχνουν πως οι μορφωμένες γυναίκες διατρέχουν μικρότερο κίνδυνο μητρικής και παιδικής θνησιμότητας[semigr ]

55. χαιρετίζει τις προσπάθειες της Επιτροπής που στοχεύουν στη βελτίωση της θέσης των γυναικών, ευνοώντας κυρίως την πρόσβαση των κοριτσιών στην εκπαίδευση και τη βασική υγειονομική περίθαλψη, τη μεταρρύθμιση της οποίας χρηματοδοτεί εν μέρει ώστε να πάψουν να είναι μια θλιβερή πραγματικότητα οι αιώνιες ανισότητες[semigr ]

56. αναγνωρίζει την αποφασιστική σημασία της οικονομικής πρωτοβουλίας των γυναικών στη ζωή πολλών τοπικών κοινοτήτων και χαιρετίζει την πρόθεση της νέας κυβέρνησης να εφαρμόσει στην πράξη τον κανόνα του 33% στη χορήγηση εδρών στις εθνικές και τοπικές συνελεύσεις στις γυναίκες[semigr ]

57. υπενθυμίζει ότι η υγειινή εκπαίδευση, τα μέτρα ελέγχου των ανεπιθύμητων γεννήσεων και η αποκέντρωση της υγειονομικής περίθαλψης πρέπει να αποτελέσουν αντικείμενο κυβερνητικών προγραμμάτων πρωταρχικής σημασίας για τον ινδικό λαό της υπαίθρου και καλεί την Επιτροπή να διαθέσει στον τομέα αυτό μεγαλύτερο τμήμα της αναπτυξιακής βοήθειας G

58. αναγνωρίζει το έργο που έχει επιτελέσει η Επιτροπή στον τομέα της καταπολέμησης του AIDS και την ενθαρρύνει να τον εντείνει G

59. επισημαίνει τις προσπάθειες που κατέβαλαν αμφότερα τα μέρη για τη διευθέτηση του προβλήματος της ελεύθερης κυκλοφορίας των προσώπων, αλλά ελπίζει να ενταθούν οι προσπάθειες για την επίλυση του προβλήματος των ευρισκομένων σε δεινή θέση ευρωπαίων πολιτών στην Ινδία, που δεν φαίνεται να απολαμβάνουν ούτε των κατάλληλων νομικών συμβουλών ούτε διαθέτουν ένα ταμείο που θα τους επέτρεπε να καταβάλουν τις δικηγορικές αμοιβές σε περίπτωση εγκλεισμού τους στις φυλακές G ζητεί επίσης από τα κράτη μέλη να εξορθολογίσουν τις αντίστοιχες προξενικές υπηρεσίες τους συγκεντρώνοντάς τες σε κεντρικό χώρο υπό τη σημαία της Ένωσης G

60. εκφράζει στο πλαίσιο αυτό τη λύπη του για το αποκλειστικό σχεδόν μονοπώλιο που κατέχουν τα αμερικανικά πανεπιστήμια και οι αμερικανικές εταιρίες υψηλής τεχνολογίας στην πρόσληψη και τη συνεργασία Ινδών εμπειρογνωμόνων στον τομέα της επιστήμης και της τεχνολογίας και καλεί την Επιτροπή, στο πλαίσιο της εταιρικής σχέσης ΕΕ-Ινδίας, να επιδιώξει στενότερες επαφές μεταξύ πανεπιστημίων της ΕΕ και εταιριών προηγμένης τεχνολογίας με τους Ινδούς εταίρους τους[semigr ]

61. αναγνωρίζει ότι η Ινδία, λόγω της γεωγραφικής της κατάστασης μεταξύ των δύο κυριοτέρων παραγωγών παράνομου οπίου στον κόσμο, τη Βιρμανία και το Αφγανιστάν, έχει καταστεί διαμετακομιστική χώρα για το εμπόριο των ναρκωτικών[semigr ] καλεί κατά συνέπεια την ΕΕ και την Ινδία να αξιοποιήσουν την αναγνωρισμένη γνώση τους στον τομέα της επιστήμης, των υπολογιστών και του διαστήματος, σε μια προσπάθεια για την καταπολέμηση αυτού του παράνομου λαθρεμπορίου και της νομιμοποίησης του χρήματος που προέρχεται από παράνομες δραστηριότητες[semigr ]

62. καλεί την Ευρωπαϊκή Υπηρεσία Διαστήματος να συνεχίσει τις συζητήσεις της με την ISRO της Ινδίας με σκοπό τη συνεργασία στην εφαρμογή της τεχνολογίας σε αυτόν τον τομέα, μεταξύ άλλων για την προστασία του περιβάλλοντος και την ανάπτυξη φυσικών πόρων σε ολόκληρο τον αναπτυσσόμενο κόσμο[semigr ]

63. ενθαρρύνει την Επιτροπή να προωθήσει τον διάλογο που έχει ήδη ξεκινήσει με την κοινωνία των πολιτών της Ινδίας, ιδίως με τους εκπροσώπους των panchayats και ΜΚΟ[semigr ] εκφράζει ωστόσο τη λύπη του για τη βούληση των κρατών μελών να περιορίσουν τον αριθμό των προγραμμάτων αυτών στην οικονομική τους μόνο διάσταση G

64. εκφράζει τη λύπη του για το γεγονός ότι, παρά τις προσπάθειες που καταβλήθηκαν για την αναβάθμιση της αμοιβαίας κατανόησης και τη διευκόλυνση του εμπορίου και των επενδύσεων, εξακολουθούν να υπάρχουν μη δασμολογικοί φραγμοί που δυσχεραίνουν την πρόσβαση στην αγορά της Ινδίας για τα κοινοτικά προϊόντα, ιδίως για τα κλωστοϋφαντουργικά και τα ενδύματα[semigr ]

65. χαιρετίζει τις πολυάριθμες πρωτοβουλίες της Επιτροπής που στοχεύουν στην ανάπτυξη διαύλων επικοινωνίας, συνεργασίας και ανταλλαγών μεταξύ των ινδικών και ευρωπαϊκών επιχειρήσεων[semigr ] θα έπρεπε ωστόσο να καταβληθούν περισσότερες προσπάθειες για την ανάπτυξη της κοινωνικής και οικονομικής βιωσιμότητας και εξαίρει τη σημασία της ρητής αναφοράς των κοινωνικών στόχων[semigr ]

66. υπενθυμίζει ότι η επιτυχία των πρωτοβουλιών αυτών δεν μπορεί παρά να διευκολύνει την επιζητούμενη ανάπτυξη της βιομηχανικής και εμπορικής συνεργασίας μεταξύ της Ινδίας και της Ένωσης, καθώς και στην εξομάλυνση των δυσχερειών που εξακολουθούν να υπάρχουν στον τομέα της κλωστοϋφαντουργίας, των αντιβιοτικών και των προϊόντων μετάλλου G

67. χαιρετίζει τη σύναψη της συμφωνίας για τη σταδιακή κατάργηση των δασμολογικών φραγμών G

68. υπογραμμίζει, τέλος, τη σημασία της συνεχούς συνεργασίας μεταξύ των δύο μερών στο πλαίσιο του Προγράμματος Έρευνας και Τεχνολογικής Ανάπτυξης και καλεί την Επιτροπή να υποβάλει κατάλογο έργων προτεραιότητας που θα πρέπει να καλυφθούν από το πρόγραμμα, ιδίως σε τομείς όπως υψηλές τεχνολογίες πληροφοριών, τηλεπικοινωνίες, περιβάλλον, ενέργεια, ιατρική και βιοτεχνολογική έρευνα, τα οποία θα μπορούσαν να λειτουργήσουν συμπληρωματικά στα ήδη υπάρχοντα προγράμματα της ΕΕ[semigr ]

69. εκφράζει την επιθυμία του να συμμετάσχει στην αναθεώρηση της συμφωνίας ενισχυμένης εταιρικής σχέσης που προβλέπεται πέντε χρόνια μετά την έναρξη εφαρμογής της και σε κάθε νέα μορφή ή μηχανισμών διαβούλευσης μεταξύ της κυβέρνησης της Ινδίας και της Ευρωπαϊκής Επιτροπής[semigr ]

70. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, τις κυβερνήσεις των κρατών μελών, στην κυβέρνηση και το Κοινοβούλιο της Ινδίας και στη SAARC[semigr ]